Baldur's Gate
Baldur's Gate est ludus partem agentis computatralis, cuius auctor BioWare est et quem anno 1998 Interplay Entertainment divulgavit, in mundo imaginationis epicae. Primus ludus seriae Baldur's Gate tres partes alteras incitans erat. Paulo post additio Fabulae Orae Gladii (1999) divulgata est, deinde Baldur's Gate II: Umbrae Amnienses (2000), post additio Thronus Bhaalis (2001). Anno 2002 editio discae tres Baldur’s Gate: Exemplum Fabulae exemplum ludi et additionem includens divulgatum est. Sega editionem Dreamcastis creare volebat, sed desinata est. Divulgatio novissima est collectio horum ludorum: Baldur’s Gate, Baldur's Gate: Fabulae Orae Gladii, Baldur's Gate II: Umbrae Amnenses, Baldur's Gate II: Thronus Bhaalis in discis versatilibus digitalibus (DVD). Fabula est vita personae lusae, qui adolescit post calamitosa Perturbationum Tempora. Incrementum personae dialogis et pugnis ludi interest, qui personam praemio ex discrimentibus moralibus suis afficit, ludo initio haec verba Fridericis Nietzschis afferente: